[{"text_idx": "#000002", "text": "La c\u0302efprogramo de nia hodiau\u0306a elsendo estas Trarigardo de la E-Gazetaro. En g\u0302i ni traktas Kajeron de TAKE 2021 pri konstruado, la 193-an numeron de \u201eLa Informilo\u201d, la dulingva informbulteno pri la IL-E de Orient-franca E-Asocio, la 170-an numeron de \u201eIsraela Esperantisto\u201d kaj la 12-an numeron 2020 de \u201eLa Revuo Orienta\u201d. La komencaj kulturkronikaj informoj rilatas al la kunlaboro de la Pola Kulturinstituto en Budapes\u0302to kun organizaj\u0302oj omag\u0302antaj la Jaron de Stefan Batory (iama pola reg\u0302o) kaj pri la plej valoraj atlasoj el Raczyn\u0301ski-biblioteko apud Poznano nun restau\u0306ritaj. Nia E-komunuma informo koncernas la GK-on de UEA pri esperantista kunlaboro lige kun Dante-Jaro ( Muzike akompanas nin Eterne Rima per la kanzono \u201eZam\u201d el lia KD \u201eSamideano\u201d kunproduktita kun Vinilksomo. La programinforma foto rilatas al la restau\u0306ritaj atlasoj de Raczyn\u0301ski-biblioteko. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Sondokumentoj el la periodo post la 22-a de au\u0306gusto 2020 estas grandparte g\u0302isdatigitaj, pliaj estas aktualigataj. La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "C\u0302ar mi log\u0302as poznane, mi ofte vizitas bibliotekon Raczyn\u0301ski \ud83d\ude42"}, {"text_idx": "#000006", "text": "Retpos\u0302tadreso ne estos publikigita. Devigaj kampoj estas markitaj per *"}]